Kamu bisa jelasin ke aku soal Jun Ji-hyun dalam bahasa sunda?

Jun Ji-hyun () nyaéta saurang aktris sarta modél asal Koréa Kidul. Ji-hyun miboga ngaran lahir Wang Ji-hyun sarta dipikawanoh ogé ku ngaran Gianna Jun. Ji-hyun ngabéréskeun atikanna di Universitas Dongguk jurusan Téater jeung Pilem. Nalika budak mah Jun boga cita-cita pikeun jadi saurang pramugari. Tapi, dina umur 16 taun, Ji-hyun diwanohkeun ka dunya modéling. Jun ngamimitian karirna minangka modél majalah Echo Magazine dina taun 1997. Sanggeus kitu, Ji-hyun mimiti ngabéntangan sejumlahing sérial komédi tipi sarta ngabéntangan pilem munggaranna anu judulna White Valentine dina taun 1999. Taun saterusna, Ji-hyun ngabéntangan hiji pilem nu judulna II Mare. Kasuksésanna mah nalika ngabéntangan hiji pilem komédi romantis judulna My Sassy Girl dina taun 2001 barengan jeung Cha Tae-hyun. Ku pidanganna ieu, Ji-hyun mimiti dipikawanoh ku sakumna dunya internasional sarta meunangkeun panghargaan minangka Best Actress di Daejong Film Festival dina taun 2002. Dina taun 2004, Ji-hyun ngabéntangan pilem judulna Windstruck garapan sutradara Kwak Jae-yong. Di taun 2006, Ji-hyun maén di pilem Daisy jeung A Man Who Was Superman di taun 2008. Sataun satuluyna, Ji-hyun ngabéntangan pilem nu basa Inggris munggaranna nu judulna Blood: The Last Vampire. Pilem ieu diputer di Tiongkok jeung Argéntina dina bulan Maret 2007. Dina bulan Pébruari 2010, Ji-hyun mulai ngabéntangan pilem nu judulna Snow Flower and the Secret Fan di Tiongkok.